Jongste Covid-19-statistieke bekendArgieffoto bloot ter illustrasie. (Foto: Unsplash) Altesame 1 868 nuwe Covid-19-gevalle is in Suid-Afrika aangemeld. Volgens die Nasionale Instituut vir Oordraagbare Siektes (Nios) is ŉ totaal van 3 690 291 bevestigde Covid-19-gevalle al in die land aangemeld en bly die jongste positiwiteitskoers op 6,5%. Die meeste nuwe gevalle is in Gauteng (34%) aangemeld, gevolg deur die Wes-Kaap (24%) en KwaZulu-Natal (16%). Die totale getal aktiewe gevalle is 18 852. Die sterftesyfer weens Covid-19 staan nou op 99 681 nadat nog 25 sterftes aangemeld is, waarvan vyf in die afgelope 24 tot 48 uur plaasgevind het. Die departement van gesondheid het gesê weens ŉ voortgesette oudit kan daar ŉ agterstand wees in die aantal sterftes wat aangemeld is. Tot dusver het 3 571 758 mense reeds van die virus herstel. Dit is ŉ herstelkoers van 96,8%. Suid-Afrika het tot dusver 23 343 250 toetse vir Covid-19 gedoen, waarvan 28 728 sedert die vorige verslag gedoen is. Volgens Nios was daar in die afgelope 24 uur 45 hospitaalopnames. Altesaam 2 465 mense word tans in hospitale vir Covid-19 behandel. Meer as 32,4 miljoen inentings is tot dusver gedoen. Provinsiale statistieke: Sterftes en persone wat herstel het: